Umræðan um loftslagsvána hefur fengið vængi undanfarna mánuði . Hana ber að taka mjög alvarlega . Umræðan um loftslagsvána hefur fengið vængi undanfarna mánuði . Hana ber að taka mjög alvarlega . Til að ná markmiðum um minni losun gróðurhúsalofttegunda eru flestir sammála um að mannkynið þurfi að breyta hegðunar - og neyslumynstri sínu verulega . Þetta sameiginlega viðfangsefni heimsbyggðarinnar þarf að nálgast með yfirvegun og á heildstæðan hátt . Geðshræring , hræðsluáróður , vanhugsaðar og fljótfærnislegar upphrópanir auka ekki skilning á vandanum . Flugsamgöngur hafa fengið einna mestu athyglina í umræðunni um loftslagsvána og eru nú úthrópaðar sem mesti umhverfisskaðvaldurinn . Hugtakið „ flugskömm “ hefur verið áberandi að undanförnu og er þar gefið í skyn að fólk skammist sín , eða eigi í það minnsta að hundskammast sín fyrir að stíga upp í flugvél . Athyglin er bæði áhugaverð og umhugsunarverð , ekki síst í því ljósi að flugsamgöngur í heiminum bera einungis ábyrgð á 2,5 - 3% af útblæstri koltvíoxíðs ( Co2 ) . Til samanburðar ber framleiðsla úr textíl þar af á tískufatnaði ábyrgð á um 10% af Co2 . Ég hef ekki enn heyrt nokkurn mann tala um „ tískuskömm “ . Það heyrast hins vegar háværar raddir um það að draga þurfi verulega úr flugsamgöngum og að fólk eigi að hætta að fljúga „ að óþörfu “ . Þá kemur upp spurningin um hver ætlar að sitja í dómarasætinu og ákveða hvaða ferðir fólks flokkast sem óþarfi og hverjar ekki . Þegar verið er að grípa til aðgerða til að draga úr útblæstri koltvíoxíðs og annarra gróðurhúsalofttegunda , þá getum við ekki hugsað hverja aðgerð fyrir sig sem einangrað fyrirbæri án afleiðinga , heldur verðum við að hugsa um áhrifin sem hún hefur á aðra mikilvæga þætti . Þar hljótum við að þurfa að beita einfaldri kostnaðarog ábatagreiningu ; hugsa um hvar við náum fram sem mestum ávinningi með sem minnstri skerðingu á farsæld þjóða . Um 58% allra ferðalaga um heiminn eru með flugi . Um það bil 10% starfa í heiminum eru í ferðaþjónustu . Í sumum löndum heimsins er hlutfallið miklu hærra og til eru þjóðir , sem eiga allt sitt undir þjónustu við ferðamenn . Takmörkun á flugsamgöngum hefði gríðarleg áhrif á ferðaþjónustu út um allan heim . Þess vegna verja flugvélaframleiðendur og flugrekendur nú háum upphæðum til rannsókna og aðgerða sem ætlað er að draga úr neikvæðum umhverfisáhrifum af flugi . Ferðaþjónusta hefur vissulega ýmis neikvæð áhrif á umhverfið eins og allar atvinnugreinar hafa , en jákvæð áhrif hennar , jafnt á umhverfi , efnahag og samfélög þjóða , vega miklu þyngra . Það er ekki alltaf augljóst , en oft á tíðum þá á það fjármagn sem ráðstafað er í heiminum til umhverfisverndar , landræktar og verndun dýra - og fuglategunda í útrýmingarhættu , uppruna sinn í vösum ferðamanna . Ferðaþjónusta hefur verið það hreyfiafl , sem hefur skilað hvað mestum árangri í baráttunni gegn fátækt í heiminum . Hún hefur búið til tækifæri þar sem engin voru fyrir og ýtt undir hagvöxt bæði í þróuðum og vanþróuðum ríkjum heimsins . „ Heimskt er heimaalið barn “ eru orð að sönnu . Ljóst er að ferðir manna á milli landa , hvort sem er til náms , viðskipta eða skemmtunar hafa víkkað sjóndeildarhringinn og greitt fyrir auknum skilningi á milli menningarheima , aukið umburðarlyndi , dregið úr fordómum og flýtt fyrir framþróun á öllum sviðum – s.s vísindum , tækni , og listum . Ekki skal svo vanmeta lýðheilsugildi ferðalaga . Flestum finnst gaman og gefandi að ferðast . Sjá nýja staði , anda að sér framandi menningu og snúa svo endurnærðir til hverdagsleikans . Án ferðalaga væri léttleiki tilverunnar minni . Það er einmitt aðalástæðan fyrir örum vexti atvinnugreinarinnar undanfarna áratugi – ferðalög gefa lífinu innihald og gildi . Þar eiga rafræn samskipti og sýndarveruleiki engan séns . Því er vert að velta því fyrir sér hvernig takmörkun flugsamgangna kæmi út í kostnaðar - og ábatagreiningu fyrir heimsbyggðina í heild samanborið við aðrar færar leiðir til að draga úr útblæstri . Lífæð íslenskrar ferðaþjónustu Ísland er eitt þeirra landa í heiminum , sem á sífellt meira undir ferðaþjónustu og ekki óvarlegt að áætla að bæði hagur og farsæld Íslendinga í framtíðinni verði sterklega tengd framgangi atvinnugreinarinnar . Vert er að minna á að ferðaþjónusta er sterkasta tækifærið sem við eigum þegar kemur að byggðafestu í landinu . Flug er lífæð ferðaþjónustu á Íslandi . Ferðaþjónusta þrífst á náttúru og hreinleika landsins og greinin er sér fullmeðvituð um það . Ferðaþjónustufyrirtæki á Íslandi munu ekki skorast undan ábyrgð sinni og eru löngu farin að huga að ábyrgum rekstri í öllu tilliti . Þau átta sig á að sjálfbærni er óaðskiljanlegur þáttur í framtíð áfangastaðarins Íslands . Á flestum vígstöðvum er verið að þróa nýjar aðferðir og lausnir og vel er fylgst með nýjum möguleikum og nýrri tækni , sem gera fyrirtækjum kleift að starfa við kolefnishlutleysi . Stjórnvöld og ferðaþjónustan hafa sett sér markmið fram til ársins 2030 um að verða „ leiðandi í sjálfbærni “ og það er til vitnis um það að greinin tekur fulla ábyrgð á sjálfri sér til framtíðar . Það er því í þessu eins og öðru , mikilvægt að horfa alltaf á heildarmyndina . Höfundur er formaður Samtaka ferðaþjónustunnar .